Venezuela ye un Estato democratico y social de Dreito y de Chustizia con forma d'Estato Federal. En 1999 con a nueba Constituzión s'establioron zinco poders publicos nazionals; o Poder executivo, lechislatibo, chudicial, electoral y ciudadán. o Poder executivo domina la estructura de gubierno nazional, o president ye esleito ta un periodo de 6 añadas, exerze a la bez como chefe d'o Estato y d'o Gubierno. O Parlamento de Venezuela, dito Asambleya Nazional, ye composato por 167 deputatos. En o Poder chudicial esiste o Tribunal Supremo de Justicia o maximo trebunal d'o país. O Poder ziudadán tien un Consejo Moral Republicano que agrupa la Defensoria d'o Pueblo, o Menisterio Publico y a Contraloría Cheneral d'a Republica. O Poder Eleutoral ye conformato por o Consejo Nacional Electoral.